[{"text_idx": "#000000", "text": "Ymunwch a\u0302 SgiliauCymru yn Utilita Arena Caerdydd ar 10 Hydref, 9:30am \u2013 2:30pm 2023, a sesiwn fin nos 4pm \u2013 6pm, ac 11 Hydref 2023, 9:30am \u2013 2:30pm."}, {"text_idx": "#000001", "text": "Yn SgiliauCymru, bydd pobl ifanc sy\u2019n gadael yr ysgol yn cael cyfle i gwrdd a\u0302 chyflogwyr lleol a chenedlaethol a darparwyr addysg o ansawdd uchel wyneb yn wyneb i gael cyngor arbenigol am yrfaoedd ac i gynllunio eu gyrfaoedd. Eleni, byddwn yn croesawu 5,000 o bobl ifanc a 40 o arddangoswyr i SgiliauCymru, sy\u2019n golygu mai dyma\u2019r digwyddiad gyrfaoedd, hyfforddiant a phrentisiaeth mwyaf sy\u2019n cael ei gynnal am ddim y ne Cymru."}, {"text_idx": "#000002", "text": "Mae SgiliauCymru yn rhoi cyfle i bobl ifanc archwilio\u2019r cyrsiau addysg cyffrous sydd ar gael drwy rai o golegau a phrifysgolion mwyaf poblogaidd Cymru ac archwilio amrywiaeth eang o gyfleoedd prentisiaeth a chyrsiau hyfforddi ar gyfer y swyddi mwyaf poblogaidd yng Nghymru. Mae SgiliauCymru yn rhoi cyfle prin i fyfyrwyr elwa o gysylltiad uniongyrchol a\u0302 chyflogwyr gweithredol a darparwyr cyrsiau, gan roi\u2019r cyfle gorau iddyn nhw ddewis cwrs neu swydd sy\u2019n addas iddyn nhw."}, {"text_idx": "#000003", "text": "Mae\u2019r arddangoswyr yn dod o nifer o golegau, prifysgolion a diwydiannau i roi amrywiaeth eang o gyfleoedd i\u2019n hymwelwyr ddewis o\u2019u plith. Mae SgiliauCymru yn ffordd wych i bobl ifanc archwilio gwahanol gyrsiau a diwydiannau a dysgu am yr holl lwybrau gyrfaoedd. Bydd myfyrwyr sy\u2019n bwriadu dilyn cwrs dysgu cysylltiedig a\u0302 gwaith yn cael cyfle i archwilio a gwneud cais am brentisiaethau, cynlluniau hyfforddi a swyddi i raddedigion yng Nghaerdydd a rhanbarthau ehangach ledled Cymru ar y bwrdd swyddi gwag byw yn y lleoliad. Mae mwy o opsiynau cyrsiau a llwybrau at waith nag erioed o\u2019r blaen, gan gynnwys prentisiaethau gradd sy\u2019n dod yn fwyfwy poblogaidd a chymwysterau newydd eraill sy\u2019n cyfuno astudio a phrofiad gwaith.Bydd stondinau\u2019n cynnig cyngor ar gyflogadwyedd a gyrfaoedd i fyfyrwyr a chyngor ar ysgrifennu CV, chwilio am swydd a pharatoi ar gyfer cyfweliadau. Bydd gweithgareddau ymarferol a hwyliog yn cael eu cynnal hefyd mewn stondinau er mwyn i fyfyrwyr gael cipolwg ar y sgiliau y byddan nhw\u2019n eu dysgu a\u2019u datblygu mewn swyddi."}, {"text_idx": "#000004", "text": "Rydyn ni\u2019n croesawu grwpiau mawr ac nid oes cyfyngiad ar nifer y myfyrwyr sy\u2019n gallu mynychu SgiliauCymru o un ysgol. Cynhelir y digwyddiad am ddau ddiwrnod yn unig ar 10 a 11 Hydref 2023 yn Arena Ryngwladol Caerdydd. Mae\u2019r llefydd yn llenwi\u2019n gyflym iawn felly rydyn ni\u2019n annog ymwelwyr i gofrestru ar gyfer y digwyddiad cyn gynted a\u0302 phosibl. Byddwn hefyd yn darparu pecynnau cymorth i\u2019ch helpu i hyrwyddo eich presenoldeb drwy negeseuon testun, e-bost a chyfryngau cymdeithasol a gallwn gynnig bwrsari teithio i nifer cyfyngedig o ysgolion. Cysylltwch a\u0302 ni cyn gynted a\u0302 phosibl os hoffech chi wneud cais am daliad bwrsari teithio."}, {"text_idx": "#000005", "text": "Mae Optimus Education yn rhan o Ymddiriedolaeth Shaw, sef un o elusennau mwyaf y DU. Mae Ymddiriedolaeth Shaw yn sefydliad at ddibenion cymdeithasol sydd wedi ymrwymo i herio anghydraddoldeb a chwalu rhwystrau. Mae SgiliauCymru yn cynnig cyfleoedd i bobl ifanc o bob gallu ac mae ein hymrwymiad i gyfrannu at amrywiaeth a chynhwysiant yn y gweithle yn golygu ein bod am sicrhau bod cyfleoedd cyflogaeth a hyfforddiant ystyrlon a gwerth chweil ar gael i bawb. Os hoffech chi drafod eich gofynion o ran hygyrchedd gyda\u2019n ti\u0302m, anfonwch e-bost atom ni yn [email protected] a byddwn yn fwy na pharod i\u2019ch helpu."}, {"text_idx": "#000006", "text": "\u2018Ges i lawer o wybodaeth am y llwybrau rydw i am eu dilyn ar o\u0302l y chweched dosbarth. Mae gen i syniad cliriach nawr o\u2019r hyn y byddaf yn ei wneud. Diolch i SgiliauCymru am ddarparu\u2019r digwyddiad hwn am ddim. Mae llawer o fyfyrwyr, fel fi, wedi elwa\u2019n fawr iawn o\u2019r profiad.\u2019"}, {"text_idx": "#000008", "text": "\u2018Mae\u2019n gyfle i ofyn cwestiynau agored a chlywed profiadau gwahanol bobl fel fi, sy\u2019n dal i fod yn newydd yn y sector, ond sy\u2019n gallu rhoi cyngor da ynghylch lle mae angen iddyn nhw fynd.\u2019"}, {"text_idx": "#000009", "text": "SgiliauCymru yn Arena Ryngwladol Caerdydd, Caerdydd"}, {"text_idx": "#000010", "text": "Mae caffi ar y safle. Cysylltwch a\u0302 ni os oes angen bwydlen arnoch."}, {"text_idx": "#000011", "text": "Mae neuadd arddangos Arena Ryngwladol Caerdydd ar y llawr gwaelod ac mae ganddi ddrysau llydan, awtomatig."}, {"text_idx": "#000012", "text": "Sut alla i gyrraedd yno mewn car neu fws?"}, {"text_idx": "#000013", "text": "Y cod post yw CF10 2EQ. Does dim llefydd parcio ar gael ar y safle i ymwelwyr. Byddwch yn ymwybodol o\u2019r costau parcio yn y meysydd parcio cyfagos cyn i chi ymweld os ydych chi\u2019n dod mewn car*. Y ddau faes parcio agosaf i\u2019r arena yw:"}, {"text_idx": "#000014", "text": "Rapports NCP (Lle i: 128 o gerbydau / llefydd anabl: 2)"}, {"text_idx": "#000015", "text": "St. David\u2019s (Lle i: 2,568 o gerbydau / llefydd anabl: 120)"}, {"text_idx": "#000016", "text": "(*yn destun newid gan y lleoliad)"}, {"text_idx": "#000019", "text": "Rydym ni\u2019n hapus i ddarparu bathodynnau anabledd cudd, cyfieithwyr a threfnu amser mewn ystafell weddi\u0308o neu ystafell dawel. Croesewir cw\u0302n cymorth ond rhaid iddynt fod yn hawdd eu hadnabod ac mae cyfleusterau i gw\u0302n ar gael ar gais. Cofiwch fod yn rhaid gwneud pob cais o ran hygyrchedd cyn eich ymweliad er mwyn i ni allu gwneud trefniadau ar eich cyfer. Os oes gennych chi unrhyw ofynion nad ydynt wedi\u2019u rhestru yma, cysylltwch a\u0302 ni ar [email protected] i ofyn am gymorth."}, {"text_idx": "#000020", "text": "Bydd SgiliauCymru, digwyddiad gyrfa, addysg a hyfforddiant mwyaf Cymru yn dod i Arena Ryngwladol Caerdydd ar 10 ac 11 Hydref 2023. Mae SgiliauCymru yn denu miloedd o bobl ifanc rhwng 15 a 24 oed bob blwyddyn, ynghyd ag arweinwyr gyrfaoedd a dylanwadwyr allweddol, i\u2019w galluogi i edrych ar gyrsiau a llwybrau gyrfa cyffrous. Mae croeso i unrhyw ddiwydiant, darparwr hyfforddiant a sgiliau, colegau a phrifysgolion arddangos a rhannu\u2019r cyfleoedd sydd ganddyn nhw i\u2019w cynnig."}, {"text_idx": "#000021", "text": "Y fantais unigryw i arddangoswyr yn SgiliauCymru yw\u2019r gallu i gael sgyrsiau wyneb yn wyneb pwysig gyda chyfran sylweddol o\u2019ch marchnad darged. Mae SgiliauCymru yn gyfle i chi drafod yr holl lwybrau gyrfa sydd ar gael yn eich diwydiant a hyrwyddo digwyddiadau agored sydd ar y gweill mewn colegau a phrifysgolion."}, {"text_idx": "#000022", "text": "Anfonwch neges e-bost atom am arddangos yn SgiliauCymru."}, {"text_idx": "#000023", "text": "Mae poblogrwydd prentisiaethau wedi bod yn tyfu\u2019n gyson dros y blynyddoedd diwethaf ac mae\u2019r duedd barhaus at gyrsiau dysgu cysylltiedig a\u0302 gwaith yn dangos bod galw mawr am gwmni\u0308au sy\u2019n cyflogi prentisiaid. Rydym ni\u2019n awyddus i gynnwys cyflogwyr lleol a chenedlaethol o lawer o wahanol ddiwydiannau er mwyn ein galluogi i gynnig dewis amrywiol o brentisiaethau a chyrsiau i\u2019n hymwelwyr. Mae gweithgareddau rhyngweithiol, fel gweithdai gosod brics, dosbarthiadau coginio ac arddangosiadau gwallt a harddwch, yn creu argraff barhaol ac yn dangos y sgiliau a\u2019r wybodaeth y bydd prentisiaid yn eu datblygu yn eu swyddi. Yn ogystal, bydd hysbysfwrdd cyfleoedd byw yn Arena Ryngwladol Caerdydd i hysbysebu swyddi gwag a chyrsiau presennol."}, {"text_idx": "#000024", "text": "\u2018Mae\u2019n wych oherwydd mae\u2019n rhoi cyfle i bobl ifanc edrych ar wahanol feysydd gwaith a meddwl pa lwybr gyrfa maen nhw eisiau ei ddewis.\u2019\u2013 Heddlu, SgiliauCymru"}, {"text_idx": "#000025", "text": "Dewis gyrfa yw un o\u2019r penderfyniadau mwyaf rydyn ni\u2019n ei wneud a thrwy gyflwyno pobl ifanc i weithwyr proffesiynol profiadol a phrentisiaid sy\u2019n frwdfrydig ynghylch yr hyn maen nhw\u2019n ei wneud, rydyn ni\u2019n eu helpu i wneud dewis mwy gwybodus."}, {"text_idx": "#000026", "text": "Mae Optimus Education yn rhan o Ymddiriedolaeth Shaw, sef un o elusennau mwyaf y DU. Mae Ymddiriedolaeth Shaw yn sefydliad at ddibenion cymdeithasol sydd wedi ymrwymo i herio anghydraddoldeb a chefnogi pobl i ddod o hyd i gyflogaeth boddhaus a gwerth chweil. Nod Digwyddiadau Sgiliau yw helpu pobl ifanc i gael y cychwyn gorau yn eu gyrfaoedd a chefnogi dyfodol diwydiannau\u2019r DU."}, {"text_idx": "#000027", "text": "\u2018Rydw i\u2019n siarad am y diwydiant adeiladu, a nawr mae pobl ifanc yn ymwybodol o bob gyrfa sydd ar gael ym maes adeiladu. Felly os ydych chi\u2019n meddwl am yr holl sectorau sydd yma heddiw, mae manteision enfawr yma i bobl ifanc.\u2019\u2013 Arddangoswr, SgiliauCymru"}, {"text_idx": "#000028", "text": "Os hoffech chi gael rhagor o wybodaeth am arddangos yn SgiliauCymru ar 10 ac 11 Hydref 2023 yn Arena Ryngwladol Caerdydd, llenwch y ffurflen fer ar ein tudalen cysylltu a\u0302 ni a byddwn yn cysylltu a\u0302 chi. Mae\u2019r llefydd yn llenwi\u2019n gyflym, felly rydym ni\u2019n eich cynghori i archebu eich lle cyn gynted a\u0302 phosibl."}, {"text_idx": "#000029", "text": "To enquire about visiting one of our events please contact:[email protected]"}, {"text_idx": "#000030", "text": "HomeAbout usSkillsCymruSkillsScotlandSkills LondonNational Career Guidance ShowSkillsHullandEastRiding"}, {"text_idx": "#000031", "text": "Cookie PolicyPrivacy StatementTerms and Conditions"}]